section_heading: Životopis
paragraph_text: Neko je vrijeme boravio u briksenskoj biskupiji. Zbog bolestio je prešao u Baldissero, u biskupiju Ivreu, gdje je bio kapelanom njemačkih sestara Naše Gospe. Potom je boravio godinu dana kod salvatorijanaca u mjestašcu Chieriju. Na poziv mons. Fabijana Veraje i kolega (Ivana Tomasa i Milana Simčića) je rujna 1962. otišao u Grottaferratu gdje je uz njihov rad, zalaganje, trošak te potporu iz hrvatske emigracije obnovljena hrvatska misijska centrala za emigraciju i osnovan Dom bl. Nikole Tavelića. Ondje će Burić ostati do kraja života. U istom je mjesto uređivao časopis Novi život od 1962. do 1968. godine te zbornik Radovi Hrvatskog povijesnog instituta. Kao i u domovini, većinom je radio, slagao i proučavao spise u vatikanskom arhivu, osobito Propagandinu povijesnom arhivu. Pisao je i u salzburškom Glasniku Srca Isusova Marijina.